Source: https://docplayer.cz/74879120-Univerzita-komenskeho-v-bratislave-u-n-i-v-e-r-z-i-t-y-k-o-m-e-n-s-k-e-h-o-v-b-r-a-t-i-s-l-a-v-e-f-a-k-u-l-t-y-m-a-n-a-g-e-m-e-n-t-u.html
Timestamp: 2019-12-07 01:44:27+00:00
Document Index: 8194984

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11', 'Čl. 12', 'Čl. 13', 'Čl. 14', 'Čl. 15', 'Čl. 16', 'Čl. 17', 'Čl. 18', 'Čl. 19', 'Čl. 20', 'Čl. 21', 'Čl. 22', 'Čl. 23', 'Čl. 24', 'Čl. 25', 'Čl. 26', 'Čl. 27', 'Čl. 28', 'Čl. 31', 'Čl. 32', 'Čl. 33', 'Čl. 34', 'Čl. 35', 'čl. 13', 'Čl. 1', 'Čl. 2', 'Čl. 3', 'Čl. 12', 'čl. 12', 'Čl. 13', 'Čl. 4', 'Čl. 5', 'čl. 14', 'Čl. 13', 'Čl. 13', 'Čl. 14', 'čl. 14', 'Čl. 14', 'čl. 14', 'Čl. 6', 'čl. 14', 'Čl. 7', 'Čl. 8', 'čl. 13', 'čl. 13', 'Čl. 9', 'Čl. 10', 'čl. 5', 'Čl. 13', 'Čl. 11', 'čl. 9', 'Čl. 12', 'Čl. 13', 'Čl. 14', 'Čl. 15', 'Čl. 16', 'čl. 8', 'čl. 15', 'čl. 8', 'čl. 15', 'čl. 15', 'Čl. 17', 'Čl. 18', 'Čl. 19', 'Čl. 20', 'Čl. 21', 'Čl. 22', 'čl. 22', 'Čl. 23', 'Čl. 24', 'čl. 25', 'Čl. 25', 'čl. 24', 'čl. 12', 'Čl. 26', 'čl. 25', 'Čl. 27', 'Čl. 28', 'čl. 27', 'Čl. 29', 'čl. 18', 'čl. 10', 'Čl. 12', 'Čl. 12', 'Čl. 30', 'čl. 10', 'Čl. 31', 'Čl. 32', 'čl. 12', 'čl. 12', 'Čl. 13', 'Čl. 30', 'Čl. 33', 'Čl. 34', 'Čl. 35', 'čl. 24']

UNIVERZITA KOMENSKÉHO V BRATISLAVE U N I V E R Z I T Y K O M E N S K É H O V B R A T I S L A V E, F A K U L T Y M A N A G E M E N T U - PDF Free Download
Download "UNIVERZITA KOMENSKÉHO V BRATISLAVE U N I V E R Z I T Y K O M E N S K É H O V B R A T I S L A V E, F A K U L T Y M A N A G E M E N T U"
1 UNIVERZITA KOMENSKÉHO V BRATISLAVE FAKULTA MANAGEMENTU Z Á S A D Y V O L I E B D O A K A D E M I C K É H O S E N Á T U U N I V E R Z I T Y K O M E N S K É H O V B R A T I S L A V E, F A K U L T Y M A N A G E M E N T U 2017
2 Obsah PRVÁ ČASŤ ÚVODNÉ USTANOVENIA... 4 Čl. 1 Predmet úpravy... 4 Čl. 2 Zloženie akademického senátu... 4 Čl. 3 Druhy volieb do akademického senátu... 4 DRUHÁ ČASŤ FUNKČNÉ OBDOBIE ČLENOV AKADEMICKÉHO SENÁTU... 5 Čl. 4 Dĺžka funkčného obdobia a začiatok jeho plynutia... 5 Čl. 5 Pozastavenie členstva v akademickom senáte... 5 Čl. 6 Zánik členstva v akademickom senáte... 6 TRETIA ČASŤ VOLEBNÉ PRÁVO, VOLEBNÉ OBVODY A VOLEBNÉ ORGÁNY... 6 Čl. 7 Právo voliť... 6 Čl. 8 Právo byť volený... 6 Čl. 9 Volebné obvody... 7 Čl. 10 Volebné orgány... 7 Čl. 11 Zoznam voličov... 8 ŠTVRTÁ ČASŤ VYHLÁSENIE VOLIEB DO AKADEMICKÉHO SENÁTU... 9 Čl. 12 Vyhlásenie všeobecných volieb... 9 Čl. 13 Vyhlásenie doplňovacích volieb... 9 Čl. 14 Volebné lehoty... 9 PIATA ČASŤ SPÔSOB VYKONANIA VOLIEB DO AKADEMICKÉHO SENÁTU Čl. 15 Navrhovanie kandidátov Čl. 16 Zaradenie kandidátov do zoznamu kandidátov Čl. 17 Námietky k zoznamu kandidátov Čl. 18 Vzdanie sa kandidatúry Čl. 19 Hlasovacie lístky Čl. 20 Volebná kampaň Čl. 21 Priebeh hlasovania Čl. 22 Sčítanie hlasov a posudzovanie platnosti hlasovacích lístkov Čl. 23 Výsledky volieb Čl. 24 Zápisnica volebnej komisie Čl. 25 Námietky voči priebehu a výsledkom volieb Čl. 26 Overenie platnosti volieb ŠIESTA ČASŤ ODVOLANIE ČLENA AKADEMICKÉHO SENÁTU Čl. 27 Dôvody odvolania Čl. 28 Postup pri odvolaní
3 SIEDMA ČASŤ OSOBITNÉ USTANOVENIA O VOĽBÁCH DO AKADEMICKÉHO SENÁTU UK Čl ÔSMA ČASŤ OSOBITNÉ USTANOVENIA O VOĽBÁCH DO ŠTUDENTSKEJ RADY VYSOKÝCH ŠKÔL Čl DEVIATA ČASŤ SPOLOČNÉ, PRECHODNÉ A ZÁVEREČNÉ USTANOVENIA Čl. 31 Výkladové pravidlo Čl. 32 Opatrenia pre prípad nečinnosti Čl. 33 Poskytovanie súčinnosti Čl. 34 Povinnosť mlčanlivosti Čl. 35 Prechodné a záverečné ustanovenia PRÍLOHA Vzor zápisnice volebnej komisie o priebehu hlasovania a výsledkoch volieb 3
4 Zásady volieb do Akademického senátu Univerzity Komenského v Bratislave, Fakulty managementu (ďalej len zásady volieb ) je vnútorný predpis Univerzity Komenského v Bratislave, Fakulty managementu (ďalej len fakulta alebo FM UK ), vydaný podľa 27 ods. 1 písm. a) a 33 ods. 2 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon o vysokých školách ) a podľa čl. 13 ods. 6 Štatútu FM UK. PRVÁ ČASŤ ÚVODNÉ USTANOVENIA Tieto zásady volieb upravujú Čl. 1 Predmet úpravy a) podrobnosti o funkčnom období členov Akademického senátu FM UK (ďalej len akademický senát ), volebné právo, volebné orgány, druhy volieb do akademického senátu a spôsob ich vykonania, dôvody odvolania a postup pri odvolávaní členov akademického senátu, b) osobitosti o spôsobe vykonania volieb do Akademického senátu UK a volieb do Študentskej rady vysokých škôl vo volebnom obvode FM UK. Čl. 2 Zloženie akademického senátu (1) Akademický senát má 15 členov. Akademický senát sa člení na a) desaťčlennú zamestnaneckú časť akademického senátu a b) päťčlennú študentskú časť akademického senátu. 1 (2) Funkcia člena akademického senátu je nezlučiteľná s funkciou rektora, prorektora, dekana, prodekana, kvestora a tajomníka fakulty. 2 (1) Druhmi volieb do akademického senátu sú a) všeobecné voľby a b) doplňovacie voľby. Čl. 3 Druhy volieb do akademického senátu (2) Vo všeobecných voľbách do akademického senátu (ďalej len všeobecné voľby ) sa volia všetci členovia akademického senátu. 3 (3) Doplňovacie voľby do akademického senátu (ďalej len doplňovacie voľby ) sa konajú na a) uvoľnené miesto člena akademického senátu, ktorého členstvo v akademickom senáte zaniklo pred skončením jeho funkčného obdobia, alebo 1 Čl. 12 ods. 3 Štatútu FM UK ods. 3 zákona o vysokých školách, čl. 12 ods. 4 Štatútu FM UK. 3 Čl. 13 ods. 1 a 2 Štatútu FM UK. 4
5 b) miesto člena akademického senátu, na ktoré sa nepodarilo zvoliť člena akademického senátu pri všeobecných voľbách. 4 DRUHÁ ČASŤ FUNKČNÉ OBDOBIE ČLENOV AKADEMICKÉHO SENÁTU Čl. 4 Dĺžka funkčného obdobia a začiatok jeho plynutia (1) Funkčné obdobie členov akademického senátu je štvorročné. 5 (2) Funkčné obdobie členov akademického senátu zvolených vo všeobecných voľbách začína plynúť prvým dňom nasledujúcim po dni skončenia funkčného obdobia členov predošlého akademického senátu alebo v prípade, že sa všeobecné voľby do akademického senátu fakulty uskutočnili až po uplynutí funkčného obdobia členov predošlého akademického senátu fakulty, prvým dňom nasledujúcim po dni všeobecných volieb. 6 (3) Ak bol člen akademického senátu zvolený v doplňovacích voľbách, funkčné obdobie takto zvoleného člena akademického senátu trvá do skončenia funkčného obdobia členov akademického senátu zvolených v ostatných všeobecných voľbách a začína plynúť prvým dňom nasledujúcim po dni doplňovacích volieb. 7 Čl. 5 Pozastavenie členstva v akademickom senáte (1) Člen študentskej časti akademického senátu, ktorý nie je študentom doktorandského študijného programu, môže pred riadnym skončením štúdia písomne požiadať o pozastavenie členstva v akademickom senáte. Členstvo sa pozastaví odo dňa nasledujúceho po dni riadneho skončenia jeho štúdia. 8 (2) Písomnú žiadosť v listinnej podobe člen študentskej časti akademického senátu adresuje predsedovi akademického senátu a doručuje prostredníctvom podateľne fakulty. (3) Členovi študentskej časti akademického senátu sa súčasne s pozastavením členstva v akademickom senáte pozastavuje členstvo vo všetkých orgánoch akademického senátu, ktorých je členom. (4) Člen akademického senátu s pozastaveným členstvom sa považuje za neprítomného na rokovaní akademického senátu 9 a na rokovaní orgánov akademického senátu, ktorých je členom. (5) Členstvo člena študentskej časti akademického senátu s pozastaveným členstvom sa obnoví dňom, keď sa opäť stane členom študentskej časti akademickej obce fakulty, ak z iných dôvodov dovtedy nezaniklo ods. 7 zákona o vysokých školách, čl. 14 ods. 7 Štatútu FM UK. 5 Čl. 13 ods. 1 Štatútu FM UK. 6 Čl. 13 ods. 2 Štatútu FM UK. 7 Čl. 14 ods. 4 Štatútu FM UK ods. 7 zákona o vysokých školách, čl. 14 ods. 3 Štatútu FM UK. 9 Čl. 14 ods. 3 štvrtá veta Štatútu FM UK ods. 8 zákona o vysokých školách, čl. 14 ods. 3 tretia veta Štatútu FM UK. 5
6 (6) Členovi študentskej časti akademického senátu sa súčasne s obnovením členstva v akademickom senáte podľa odseku 5 obnovuje členstvo vo všetkých orgánoch akademického senátu, ktorých je členom. (7) Ak nastane spor o niektorú zo skutočností podľa odsekov 1 až 6, o spornej otázke rozhodne s konečnou platnosťou predsedníctvo akademického senátu. (8) Ustanovenia tohto článku sa primerane vzťahujú aj na členov volebnej komisie z radov študentov fakulty, ktorí nie sú členmi akademického senátu. Čl. 6 Zánik členstva v akademickom senáte (1) Dôvody zániku členstva v akademickom senáte upravuje zákon o vysokých školách 11 a čl. 14 ods. 2 Štatútu FM UK. (2) Člen akademického senátu sa môže vzdať funkcie člena akademického senátu a) ústnym vyhlásením do zápisnice na zasadnutí akademického senátu alebo b) písomným vyhlásením v listinnej podobe adresovaným predsedovi akademického senátu a doručeným prostredníctvom podateľne fakulty; predseda akademického senátu adresuje písomné vyhlásenie podpredsedovi akademického senátu. (3) Funkcie člena akademického senátu sa nemožno vzdať so spätnou účinnosťou; vzdanie sa funkcie člena akademického senátu nemožno vziať späť. (4) Ak nastane spor o skutočnosť spôsobujúcu zánik členstva v akademickom senáte u niektorého z jeho členov, o spornej otázke rozhodne s konečnou platnosťou predsedníctvo akademického senátu. TRETIA ČASŤ VOLEBNÉ PRÁVO, VOLEBNÉ OBVODY A VOLEBNÉ ORGÁNY Čl. 7 Právo voliť Členov zamestnaneckej časti akademického senátu volia v priamych tajných voľbách členovia zamestnaneckej časti akademickej obce fakulty, členov študentskej časti akademického senátu volia v priamych tajných voľbách členovia študentskej časti akademickej obce fakulty (ďalej len volič ). 12 Čl. 8 Právo byť volený Členom zamestnaneckej časti akademického senátu môže byť len člen zamestnaneckej časti akademickej obce fakulty, členom študentskej časti akademického senátu môže byť len člen študentskej časti akademickej obce fakulty ods. 6 zákona o vysokých školách ods. 2 zákona o vysokých školách, čl. 13 ods. 4 prvá a druhá veta Štatútu FM UK ods. 2 zákona o vysokých školách, čl. 13 ods. 4 tretia a štvrtá veta Štatútu FM UK. 6
7 Čl. 9 Volebné obvody (1) Pre voľby do zamestnaneckej časti akademického senátu tvorí celá zamestnanecká časť akademickej obce fakulty jeden volebný obvod. (2) Pre voľby do študentskej časti akademického senátu tvorí celá študentská časť akademickej obce fakulty jeden volebný obvod. Čl. 10 Volebné orgány (1) Volebnými orgánmi pre účely volieb do akademického senátu sú a) volebná komisia a b) predsedníctvo akademického senátu. (2) Volebná komisia má troch členov. Dvoch členov volebnej komisie volí akademický senát spomedzi členov zamestnaneckej časti akademickej obce fakulty, jedného člena volebnej komisie volí akademický senát spomedzi členov študentskej časti akademickej obce fakulty. (3) Ak sa počet členov volebnej komisie zníži pod ustanovený počet, chýbajúcich členov volebnej komisie bezodkladne vymenuje predseda akademického senátu (ďalej len doplnený člen ). Členstvo doplneného člena zaniká dňom konania najbližšieho zasadnutia akademického senátu. (4) Funkcia člena volebnej komisie je nezlučiteľná s funkciou rektora, prorektora, dekana, prodekana a s kandidatúrou do akademického senátu. (5) Členstvo vo volebnej komisii zaniká a) dňom, kedy člen volebnej komisie prestal byť členom príslušnej časti akademickej obce fakulty; členstvo vo volebnej komisii nezaniká, ak člen komisie z radov študentskej časti akademickej obce fakulty požiada o pozastavenie členstva podľa čl. 5, b) dňom podania kandidatúry do akademického senátu, c) dňom doručenia písomného vyhlásenia o vzdaní sa funkcie v listinnej alebo elektronickej podobe predsedovi volebnej komisie; predseda volebnej komisie doručuje písomné vyhlásenie predsedovi akademického senátu, d) dňom odvolania z funkcie akademickým senátom, e) dňom konania ustanovujúceho zasadnutia akademického senátu. 14 (6) Volebná komisia je uznášaniaschopná, ak je prítomná nadpolovičná väčšina všetkých jej členov. Na prijatie platného uznesenia je potrebná nadpolovičná väčšina hlasov všetkých členov volebnej komisie. O priebehu zasadnutia vyhotovuje volebná komisia zápisnicu. (7) Prvé zasadnutie volebnej komisie sa uskutoční bez zbytočného odkladu po jej ustanovení; zasadnutie volebnej komisie zvolá predseda akademického senátu. Ďalšie zasadnutia volebnej komisie zvoláva a vedie predseda volebnej komisie. 14 Čl. 13 ods. 5 Štatútu FM UK. 7
8 (8) Volebná komisia si na svojom prvom zasadnutí určí dohodou spomedzi svojich členov predsedu a podpredsedu. Ak nedôjde k dohode, určí sa predseda a podpredseda volebnej komisie žrebom Žrebovanie riadi najstarší prítomný člen volebnej komisie. (9) Podpredseda volebnej komisie zastupuje predsedu volebnej komisie a) v plnení úloh, ktorými ho poverí, b) v rozsahu jeho práv a povinností v čase jeho neprítomnosti, nespôsobilosti na výkon funkcie alebo neobsadenia funkcie predsedu volebnej komisie. (10) Volebná komisia riadi priebeh volieb do akademického senátu, najmä a) preskúmava návrhy kandidátov na členov akademického senátu (ďalej len kandidát ) a rozhoduje o ich zaradení do zoznamu kandidátov, b) zabezpečuje správny priebeh hlasovania a dbá na poriadok na volebnom mieste, c) sčítava hlasy a vyhotovuje zápisnicu o priebehu hlasovania a výsledkoch volieb, d) odovzdáva volebné dokumenty do úschovy tajomníkovi akademického senátu. (11) Predsedníctvo akademického senátu pri voľbách do akademického senátu najmä a) overuje platnosť volieb do akademického senátu a vydáva zvoleným kandidátom osvedčenia o zvolení, b) rozhoduje o námietkach proti uzneseniam, rozhodnutiam a úkonom volebnej komisie. Čl. 11 Zoznam voličov (1) Zoznam voličov oprávnených hlasovať vo voľbách do akademického senátu je totožný so zoznamom členov príslušnej časti akademickej obce fakulty. Členstvo v akademickej obci fakulty upravuje zákon o vysokých školách 15 a čl. 9 ods. 2 a 3 Štatútu FM UK. (2) Dekanát fakulty je povinný na požiadanie predsedu volebnej komisie najneskôr desať dní pred dňom konania všeobecných volieb a v prípade doplňovacích volieb najneskôr päť dní pred dňom konania volieb predložiť predsedovi volebnej komisie zoznamy voličov pre zamestnaneckú časť akademickej obce fakulty a študentskú časť akademickej obce fakulty. (3) Každý člen akademickej obce fakulty má právo overiť si, či je zapísaný v zozname voličov, či údaje o ňom sú úplné a pravdivé a môže požadovať doplnenie údajov alebo vykonanie opráv. (4) O námietkach vo veciach zápisu voličov do zoznamu voličov rozhoduje volebná komisia, jej rozhodnutie je konečné ods. 2 zákona o vysokých školách. 8
9 ŠTVRTÁ ČASŤ VYHLÁSENIE VOLIEB DO AKADEMICKÉHO SENÁTU Čl. 12 Vyhlásenie všeobecných volieb (1) Všeobecné voľby sa konajú v posledných 60 dňoch funkčného obdobia členov akademického senátu zvolených v ostatných všeobecných voľbách. (2) Všeobecné voľby sa môžu konať iba vo výučbovej časti semestra. (3) Všeobecné voľby vyhlasuje volebná komisia uznesením. (4) Vyhlásenie všeobecných volieb obsahuje najmä a) konkrétny termín a miesto konania všeobecných volieb, b) termín (vrátane presnej hodiny), dokedy možno podávať návrhy kandidátov do akademického senátu, c) meno, priezvisko, funkcia a kontaktné údaje osoby (osôb), ktorej (ktorým) sa podávajú návrhy kandidátov do akademického senátu. (5) Vyhlásenie všeobecných volieb sa zverejní na webovom sídle fakulty a ďalšími spôsobmi, ktoré sa na fakulte považujú za obvyklé. Čl. 13 Vyhlásenie doplňovacích volieb (1) Doplňovacie voľby vyhlasuje volebná komisia bez zbytočného odkladu po tom, ako zaniklo členovi akademického senátu členstvo pred skončením jeho funkčného obdobia. Doplňovacie voľby sa spravidla nevyhlásia v posledných šiestich mesiacoch funkčného obdobia členov akademického senátu. (2) Doplňovacie voľby sa môžu konať iba vo výučbovej časti semestra. (3) Doplňovacie voľby vyhlasuje volebná komisia uznesením. (4) Vyhlásenie doplňovacích volieb obsahuje najmä a) konkrétny termín a miesto konania doplňovacích volieb, b) termín (vrátane presnej hodiny), dokedy možno podávať návrhy kandidátov do akademického senátu, c) meno, priezvisko, funkcia a kontaktné údaje osoby (osôb), ktorej (ktorým) sa podávajú návrhy kandidátov do akademického senátu. (5) Vyhlásenie doplňovacích volieb sa zverejní na webovom sídle fakulty a ďalšími spôsobmi, ktoré sa na fakulte považujú za obvyklé. Čl. 14 Volebné lehoty V uzneseniach o vyhlásení volieb musia byť pri stanovení volebných lehôt dodržané tieto zásady: 9
10 a) lehota medzi zverejnením vyhlásenia všeobecných volieb a termínom, kedy sa končí podávanie návrhov kandidátov, musí byť najmenej štrnásť kalendárnych dní, b) lehota medzi zverejnením vyhlásenia doplňovacích volieb a termínom, kedy sa končí podávanie návrhov kandidátov, musí byť najmenej štrnásť kalendárnych dní, c) lehota medzi skončením podávania návrhov kandidátov a konaním všeobecných volieb musí byť najmenej sedem kalendárnych dní, d) lehota medzi skončením podávania návrhov kandidátov a konaním doplňovacích volieb musí byť najmenej tri kalendárne dni. PIATA ČASŤ SPÔSOB VYKONANIA VOLIEB DO AKADEMICKÉHO SENÁTU Čl. 15 Navrhovanie kandidátov (1) Právo navrhovať kandidáta na člena akademického senátu za zamestnaneckú časť akademickej obce fakulty má ktorýkoľvek člen alebo skupina členov zamestnaneckej časti akademickej obce tejto fakulty, a to z členov zamestnaneckej časti akademickej obce tejto fakulty. (2) Právo navrhovať kandidáta na člena akademického senátu za študentskú časť akademickej obce fakulty má ktorýkoľvek člen alebo skupina členov študentskej časti akademickej obce tejto fakulty, a to z členov študentskej časti akademickej obce tejto fakulty. (3) Člen akademickej obce fakulty môže za kandidáta navrhnúť samého seba. (4) Návrh kandidáta musí mať listinnú podobu a musí obsahovať: b) meno a priezvisko navrhovateľa alebo navrhovateľov, c) vlastnoručný podpis navrhovateľa alebo navrhovateľov, d) meno a priezvisko kandidáta, e) vlastnoručne podpísaný súhlas kandidáta, že súhlasí so svojou kandidatúrou do akademického senátu. (5) Ďalšie odporúčané náležitosti návrhu kandidáta (ich absencia nie je dôvodom neplatnosti návrhu) sú: a) v prípade kandidáta do zamestnaneckej časti akademického senátu označenie konkrétneho pracoviska, na ktorom kandidát pôsobí; v prípade kandidáta do študentskej časti akademického senátu označenie študijného programu, ktorý študent študuje, prípadne aj stupeň a rok (ročník) štúdia, b) v prípade navrhovateľa zo zamestnaneckej časti akademickej obce fakulty označenie konkrétneho pracoviska, na ktorom navrhovateľ pôsobí; v prípade navrhovateľa zo študentskej časti akademickej obce fakulty označenie študijného programu, ktorý študent študuje, prípadne aj stupeň a rok (ročník) štúdia, c) ová adresa kandidáta, d) ová adresa navrhovateľa alebo navrhovateľov, e) ďalšie náležitosti, na ktorých sa uznesie volebná komisia. 10
11 (6) Návrhy kandidátov na fakultách sa podávajú predsedovi volebnej komisie prostredníctvom podateľne fakulty. Návrhy kandidátov sa podávajú v lehotách uvedených v uznesení o vyhlásení volieb do akademického senátu. (7) Na návrhy kandidátov, ktoré neboli podané ustanoveným spôsobom a na návrhy kandidátov doručené po uplynutí lehoty na ich podávanie sa neprihliada. (8) Späťvzatie návrhu kandidáta navrhovateľom nie je prípustné. Čl. 16 Zaradenie kandidátov do zoznamu kandidátov (1) Po uplynutí lehoty určenej na podávanie návrhov kandidátov volebná komisia preskúma, či podané návrhy spĺňajú náležitosti podľa ustanovení čl. 8 a čl. 15 a rozhodne o zaradení kandidátov do zoznamu kandidátov. (2) Volebná komisia do zoznamu kandidátov nezaradí kandidáta, a) ktorý nespĺňa podmienky voliteľnosti do akademického senátu (čl. 8), b) ktorého nenavrhla oprávnená osoba (čl. 15 ods. 1 až 3) alebo c) ktorého návrh nespĺňa niektorú z povinných náležitostí podľa čl. 15 ods. 4. (3) Zoznam kandidátov zverejní volebná komisia na webovom sídle fakulty a ďalšími spôsobmi, ktoré sa na fakulte považujú za obvyklé. (4) V zozname kandidátov sú kandidáti zoradení v abecednom poradí podľa ich priezvisk, osobitne sa uvádzajú kandidáti do zamestnaneckej časti akademického senátu a osobitne kandidáti do študentskej časti akademického senátu. Čl. 17 Námietky k zoznamu kandidátov (1) Proti rozhodnutiu volebnej komisie o zaradení kandidáta alebo nezaradení kandidáta do zoznamu kandidátov môže ktorýkoľvek člen akademickej obce fakulty podať námietku v lehote, ktorú určí volebná komisia; lehota nemôže byť kratšia ako 48 hodín od zverejnenia kandidátky na webovom sídle fakulty. (2) Ak volebná komisia uznesením neurčí inak, námietka sa spolu s jej odôvodnením podáva písomnou formou v listinnej podobe predsedovi volebnej komisie, a to prostredníctvom podateľne fakulty. (3) Na námietky, ktoré neboli podané ustanoveným spôsobom a na námietky doručené po uplynutí lehoty na ich podávanie sa neprihliada. (4) Volebná komisia môže sama námietke vyhovieť a namietané rozhodnutie o zaradení kandidáta alebo nezaradení kandidáta do zoznamu kandidátov zmeniť. Ak volebná komisia námietke nevyhovie, námietku spolu so stanoviskom volebnej komisie postúpi predsedníctvu akademického senátu. Rozhodnutie predsedníctva akademického senátu o podanej námietke je konečné. 11
12 Čl. 18 Vzdanie sa kandidatúry (1) Kandidát sa môže vzdať kandidatúry vlastnoručne podpísaným písomným vyhlásením v listinnej podobe, ktoré musí byť doručené predsedovi volebnej komisie najneskôr do začatia hlasovania. Z vyhlásenia musí byť zrejmé, že sa kandidát vzdáva kandidatúry do akademického senátu. (2) Ak sa kandidát vzdal kandidatúry po vytlačení hlasovacích lístkov, zostávajú údaje o kandidátovi na hlasovacom lístku, ale pri sčítavaní hlasov sa na neho neprihliada; voliči musia byť pred vykonaním volebného aktu upovedomení o tom, že sa kandidát vzdal kandidatúry. Volebná komisia uznesením môže určiť iný spôsob vyradenia kandidáta z hlasovacieho lístka. Čl. 19 Hlasovacie lístky (1) Hlasovacie lístky sa pripravujú osobitne pre voľby do zamestnaneckej časti akademického senátu a osobitne pre voľby do študentskej časti akademického senátu. Vzory hlasovacích lístkov schvaľuje volebná komisia. (2) Na hlasovacom lístku sa uvádzajú kandidáti v abecednom poradí podľa priezviska. Všetci kandidáti sa spravidla uvádzajú na jednej strane hlasovacieho lístka. (3) Hlasovací lístok ďalej obsahuje a) označenie volieb, b) dátum konania volieb, c) označenie, či ide o hlasovací lístok pre voľby do zamestnaneckej časti akademického senátu alebo o hlasovací lístok pre voľby do študentskej časti akademického senátu, d) ďalšie skutočnosti, na ktorých sa uznesie volebná komisia. Čl. 20 Volebná kampaň (1) Volebná kampaň je akákoľvek činnosť kandidáta a ďalších osôb zameraná na podporu alebo slúžiaca na prospech kandidáta. Volebná kampaň sa môže vykonávať akýmkoľvek vhodným spôsobom, avšak v súlade s platnými právnymi prepismi, platnými vnútornými predpismi UK, platnými vnútornými predpismi fakulty a dobrými mravmi a nesmie poškodzovať práva a oprávnené záujmy tretích osôb. (2) Volebná kampaň sa nesmie uskutočňovať počas vzdelávacích činností. 16 (3) Podrobnosti pravidiel o vedení volebnej kampane (ďalej len pravidlá volebnej kampane ) môže upraviť volebná komisia uznesením. (4) Pravidlá volebnej kampane sa zverejňujú na webovom sídle fakulty a ďalšími spôsobmi, ktoré sa na fakulte považujú za obvyklé. 16 Okruh vzdelávacích činností stanovuje 51 ods. 2 zákona o vysokých školách. 12
13 Čl. 21 Priebeh hlasovania (1) Miesto konania volieb do akademického senátu (ďalej len volebné miesto ) musí byť označené nápisom. Na volebnom mieste alebo v jeho bezprostrednom okolí musia byť vystavené hlasovacie lístky s označením vzor a informácia pre voliča o spôsobe hlasovania. (2) Pred začatím hlasovania skontroluje predseda volebnej komisie, za prítomnosti členov komisie, či je volebná schránka prázdna a zapečatí ju. Skontroluje tiež vybavenie volebného miesta, najmä či je pripravený zoznam voličov, dostatočný počet hlasovacích lístkov a osobitné priestory na úpravu hlasovacích lístkov. Ak predseda volebnej komisie nezistí nedostatky vo vybavení volebného miesta, vyhlási hlasovanie za začaté. (3) Za poriadok na volebnom mieste a v jeho bezprostrednom okolí zodpovedajú členovia volebnej komisie. Pokyny členov volebnej komisie na zachovanie poriadku a dôstojný priebeh hlasovania sú záväzné pre všetkých prítomných. Osoby, ktoré narúšajú priebeh hlasovania, môžu členovia volebnej komisie z volebného miesta alebo jeho bezprostredného okolia vykázať. (4) Voliči predstupujú pred volebnú komisiu a hlasujú v poradí, v akom sa dostavili na volebné miesto. Volič hlasuje osobne, zastúpenie nie je prípustné. Členovia volebnej komisie nesmú voličom upravovať hlasovacie lístky. (5) Volič po príchode na volebné miesto preukáže svoju totožnosť a po vlastnoručnom podpise v zozname voličov mu volebná komisia vydá hlasovací lístok. Voliči, ktorých totožnosť je členom volebnej komisie známa, svoju totožnosť preukazovať nemusia. Ak volič nevie preukázať svoju totožnosť, volebná komisia mu hlasovanie neumožní. (6) Uznesenie volebnej komisie ustanoví spôsob platnej úpravy hlasovacieho lístka; ak volebná komisia uznesením neustanoví spôsob platnej úpravy hlasovacieho lístka, za spôsob platnej úpravy hlasovacieho lístka sa považuje zakrúžkovanie poradového čísla kandidáta, zakrúžkovanie celého mena a priezviska kandidáta alebo zakrúžkovanie celého mena a priezviska kandidáta aj s jeho poradovým číslom. O spôsobe platnej úpravy hlasovacieho lístka musia byť voliči pred vykonaním volebného aktu poučení. (7) Volič môže označiť spôsobom podľa odseku 6 najviac taký počet kandidátov, aký má byť v príslušnej časti akademickej obce fakulty zvolený počet členov akademického senátu. (8) Volič upravuje hlasovací lístok tak, aby bola dodržaná tajnosť hlasovania. (9) Na požiadanie voliča mu volebná komisia vydá za nesprávne upravený hlasovací lístok iný. Nesprávne upravený hlasovací lístok volič znehodnotí pred členmi volebnej komisie. (10) Volič hlasuje spôsobom, že vhodí upravený hlasovací lístok pred volebnou komisiou do volebnej schránky. (11) Ak sa konajú voľby viac dní, po skončení hlasovania v príslušný deň volieb volebná komisia zapečatí volebnú schránku tak, aby sa do nej znemožnilo vkladať hlasovacie lístky a spolu s ostatnými volebnými spismi ju uloží na bezpečné miesto. (12) Po uplynutí času určeného na hlasovanie môžu hlasovať už len tí voliči, ktorí sú na volebnom mieste alebo v jeho bezprostrednom okolí. Potom sa volebné miesto uzavrie a predseda volebnej komisie vyhlási hlasovanie za skončené. (13) Uznesenie volebnej komisie môže ustanoviť ďalšie podrobnosti o priebehu hlasovania. 13
14 Čl. 22 Sčítanie hlasov a posudzovanie platnosti hlasovacích lístkov (1) V miestnosti, v ktorej volebná komisia sčítava hlasy, môžu byť okrem členov volebnej komisie prítomní iba členovia predsedníctva akademického senátu a ďalšie osoby, ktorým na to dala povolenie volebná komisia. (2) Po skončení hlasovania dá predseda volebnej komisie zapečatiť nevydané hlasovacie lístky a zoznamy voličov a potom dá otvoriť volebnú schránku. Volebná komisia vyberie hlasovacie lístky z volebnej schránky a porovná ich počet so záznamami v zozname voličov. Iné písomnosti než oficiálne hlasovacie lístky volebná komisia vylúči. Potom volebná komisia zistí počet platných hlasov odovzdaných pre jednotlivých kandidátov. (3) Neplatný je hlasovací lístok, a) ktorý nie je na predpísanom tlačive, b) ktorý nie je upravený spôsobom podľa čl. 22 ods. 6 alebo c) ak volič neoznačil ani jedného kandidáta, alebo ak označil viac kandidátov, než má byť v danej časti akademickej obce fakulty zvolených do akademického senátu. (4) Poškodenie hlasovacieho lístka nemá vplyv na jeho platnosť. Na prečiarknutie a dopisovanie hlasovacieho lístka sa neprihliada. (5) V sporných prípadoch rozhoduje o platnosti hlasovacieho lístka volebná komisia nadpolovičnou väčšinou hlasov všetkých svojich členov. Rozhodnutie volebnej komisie je konečné. (6) Volebná komisia po skončení úkonov podľa predchádzajúcich odsekov vloží použité hlasovacie lístky do obálky a zapečatí ju. Pečať na obálke podpíšu všetci členovia volebnej komisie prítomní pri sčítavaní hlasov. Čl. 23 Výsledky volieb (1) Za členov akademického senátu sú zvolení kandidáti, ktorí získali v príslušnej časti akademickej obce fakulty v poradí najviac platných hlasov. (2) Ak v príslušnej časti akademickej obce fakulty získajú viacerí kandidáti rovnaký počet platných hlasov, rozhodne o platne zvolenom kandidátovi opakovaná voľba, ktorá sa uskutoční do piatich dní od riadnej voľby. Opakovanej voľby sa môžu zúčastniť iba tí kandidáti, ktorí sa zúčastnili volieb a na zvoliteľné miesto získali rovnaký počet hlasov. Ak aj v opakovanej voľbe získajú kandidáti rovnaký počet hlasov, volebná komisia určí z nich člena akademického senátu žrebom. Čl. 24 Zápisnica volebnej komisie (1) Volebná komisia fakulty vyhotoví písomnú zápisnicu o priebehu hlasovania a výsledkoch volieb (ďalej len zápisnica ) v potrebnom počte rovnopisov. Zápisnicu podpisujú členovia volebnej komisie. (2) Ak niektorý z členov volebnej komisie zápisnicu nepodpísal, môže v zápisnici uviesť dôvody nepodpísania. Nepodpísanie zápisnice nemá vplyv na jej platnosť. (3) Zápisnica obsahuje 14
15 a) označenie volieb, b) deň (dni) a čas konania volieb a volebné miesto, c) mená, priezviská a tituly členov volebnej komisie, d) mená, priezviská a tituly kandidátov v členení podľa jednotlivých častí akademickej obce fakulty, e) počet voličov zapísaných v zozname voličov v členení podľa jednotlivých častí akademickej obce fakulty, f) počet voličov, ktorí sa zúčastnili na hlasovaní (počet vydaných hlasovacích lístkov) v členení podľa jednotlivých častí akademickej obce fakulty, g) počet odovzdaných hlasovacích lístkov v členení podľa jednotlivých častí akademickej obce fakulty, h) počet neplatných hlasovacích lístkov v členení podľa jednotlivých častí akademickej obce fakulty, i) počet platných hlasov odovzdaných pre jednotlivých kandidátov v členení podľa jednotlivých častí akademickej obce fakulty, j) mená, priezviská a tituly kandidátov, ktorí boli zvolení za členov akademického senátu v členení podľa jednotlivých častí akademickej obce fakulty, k) výrok, či voľby prebehli v súlade s týmito zásadami volieb a inými vnútornými predpismi fakulty, vnútornými predpismi UK a právnym poriadkom Slovenskej republiky vrátane konštatovania platnosti volieb, l) iné skutočnosti, na ktorých sa uznesie volebná komisia fakulty. Odporúčaný vzor zápisnice tvorí prílohu týchto zásad volieb. (4) Zápisnicu zverejní volebná komisia na webovom sídle fakulty a ďalšími spôsobmi, ktoré sa považujú za obvyklé. (5) Zápisnicu spolu s písomnými návrhmi kandidátov, zapečatenými použitými hlasovacími lístkami a zoznamami voličov volebná komisia bezodkladne doručí tajomníkovi akademického senátu. (6) Ak volebná komisia fakulty odmietne konštatovať platnosť volieb podľa odseku 3 písm. k), bez zbytočného odkladu podá predsedníctvu akademického senátu návrh na vyhlásenie ich neplatnosti (čl. 25 ods. 2). Čl. 25 Námietky voči priebehu a výsledkom volieb (1) Každý člen akademickej obce fakulty má právo podať písomné námietky voči priebehu volieb alebo zneniu zápisnice. Námietky sa podávajú v listinnej podobe predsedovi akademického senátu prostredníctvom podateľne fakulty do siedmich kalendárnych dní od zverejnenia zápisnice volebnej komisie na webovom sídle fakulty. Na námietky, ktoré neboli podané ustanoveným spôsobom a na námietky doručené po uplynutí lehoty na ich podávanie sa neprihliada. (2) Návrh volebnej komisie fakulty na vyhlásenie neplatnosti volieb podaný podľa čl. 24 ods. 6 sa považuje za námietku podanú podľa tohto článku a predsedníctvo akademického senátu sa ním zaoberá prednostne. 15
16 (3) O podaných námietkach rozhoduje predsedníctvo akademického senátu, jeho rozhodnutie je konečné. Predsedníctvo akademického senátu vykoná dokazovanie, najmä vypočuje namietateľa, vyžiada si stanovisko volebnej komisie a preskúma volebné spisy. (4) Predsedníctvo akademického senátu v závislosti od dôvodnosti námietky a zistenej miery porušenia týchto zásad volieb a iných vnútorných predpisov fakulty, vnútorných predpisov UK alebo právneho poriadku Slovenskej republiky môže a) vyhlásiť voľby v príslušnej časti akademickej obce fakulty za neplatné, b) vyhlásiť hlasovanie v príslušnej časti akademickej obce fakulty za neplatné a nariadiť jeho opakovanie, c) zrušiť napadnutý výsledok volieb voči niektorému kandidátovi (kandidátom), d) zrušiť rozhodnutie volebnej komisie a vyhlásiť za zvoleného toho, kto bol riadne zvolený, e) zmeniť znenie namietanej časti zápisnice, f) námietku zamietnuť. (5) Ak predsedníctvo akademického senátu podľa odseku 4 písm. a) vyhlási voľby za neplatné, podá volebnej komisii návrh na vyhlásenie nových volieb. (6) Na vyhlásenie nových volieb sa nevzťahujú lehoty podľa čl. 12, 13 a 14. Čl. 26 Overenie platnosti volieb (1) Predsedníctvo akademického senátu po preskúmaní zápisnice a ďalších volebných spisov overí platnosť volieb do akademického senátu. (2) V prípade, ak z overovania zápisnice vyplynú dôvodné pochybnosti o platnosti volieb, môže predsedníctvo akademického senátu z vlastného podnetu postupovať podľa ustanovení čl. 25 ods. 3 až 5. (3) Predsedníctvo akademického senátu vydá kandidátom zvoleným za členov akademického senátu osvedčenia o zvolení. ŠIESTA ČASŤ ODVOLANIE ČLENA AKADEMICKÉHO SENÁTU Čl. 27 Dôvody odvolania (1) Člena akademického senátu možno odvolať z funkcie pred skončením funkčného obdobia tajným hlasovaním členov príslušnej časti akademickej obce fakulty, ktorá člena akademického senátu zvolila. (2) Návrh na odvolanie člena akademického senátu (ďalej len návrh na odvolanie ) možno podať len v prípade, ak a) sa člen akademického senátu bez vážneho dôvodu a bez ospravedlnenia nezúčastní trikrát po sebe zasadnutia akademického senátu alebo 16
17 b) nadobudne právoplatnosť rozhodnutie o uložení disciplinárneho opatrenia 17 študentovi, ktorý je členom študentskej časti akademického senátu. Čl. 28 Postup pri odvolaní (1) Návrh na odvolanie z dôvodov podľa čl. 27 ods. 2 podáva predsedníctvo akademického senátu. (2) Hlasovanie o odvolaní vyhlasuje akademický senát. (3) Uznesenie o vyhlásení hlasovania o odvolaní obsahuje a) konkrétny termín a miesto konania hlasovania o odvolaní; hlasovanie o odvolaní sa môže konať iba vo výučbovej časti semestra, b) otázku predkladanú na hlasovanie o odvolaní; otázka spravidla znie: Súhlasíte s odvolaním člena Akademického senátu FM UK...? Áno Nie, c) spôsob platnej úpravy hlasovacieho lístka, d) prípadné ďalšie skutočnosti upravujúce spôsob vykonania hlasovania o odvolaní. (4) Priebeh hlasovania o odvolaní riadi volebná komisia. (5) Na hlasovanie o odvolaní sa primerane použijú ustanovenia druhej až piatej časti týchto zásad volieb. (6) Člen akademického senátu je odvolaný, ak za jeho odvolanie hlasovala nadpolovičná väčšina zúčastnených voličov. (7) Zápisnica o priebehu a výsledkoch hlasovania o odvolaní sa bez zbytočného odkladu po jej vyhotovení zverejní na webovom sídle fakulty a ďalšími spôsobmi, ktoré sa na fakulte považujú za obvyklé. SIEDMA ČASŤ OSOBITNÉ USTANOVENIA O VOĽBÁCH DO AKADEMICKÉHO SENÁTU UK Čl. 29 (1) Voľby zástupcov fakulty do Akademického senátu UK upravuje čl. 18 Štatútu UK a osobitný vnútorný predpis UK. 18 (2) Voľby zástupcov fakulty do Akademického senátu UK organizuje volebná komisia fakulty. (3) Volebnou komisiou fakulty je volebná komisia ustanovená podľa čl. 10 týchto zásad volieb. (4) Všeobecné voľby zástupcov fakulty do Akademického senátu UK vyhlasuje volebná komisia. Náležitosti uznesenia o vyhlásení všeobecných volieb upravuje osobitný vnútorný predpis UK Čl. 12 Disciplinárneho poriadku UK pre študentov. 18 Vnútorný predpis UK č. 4/2015 Zásady volieb do Akademického senátu UK v znení neskorších dodatkov. 19 Čl. 12 ods. 6 Zásad volieb do Akademického senátu UK. 17
18 (5) Doplňovacie voľby zástupcov fakulty do Akademického senátu UK vyhlasuje volebná komisia. Náležitosti uznesenia o vyhlásení doplňovacích volieb upravuje osobitný vnútorný predpis UK. 20 (6) Priebeh hlasovania o odvolaní člena Akademického senátu UK riadi volebná komisia. ÔSMA ČASŤ OSOBITNÉ USTANOVENIA O VOĽBÁCH DO ŠTUDENTSKEJ RADY VYSOKÝCH ŠKÔL Čl. 30 (1) Voľby zástupcu (zástupcov) študentov fakulty do Študentskej rady vysokých škôl (ďalej len študentská rada ) upravuje štatút študentskej rady a osobitný vnútorný predpis UK. 21 (2) Voľby zástupcu študentov fakulty do študentskej rady riadi volebná komisia fakulty. Volebnou komisiou fakulty je volebná komisia ustanovená podľa čl. 10 týchto zásad volieb. (3) Volebná komisia poveruje organizačným zabezpečením volieb člena volebnej komisie zvoleného spomedzi členov študentskej časti akademickej obce fakulty. (4) Voľby zástupcu študentov fakulty do študentskej rady vyhlasuje volebná komisia. DEVIATA ČASŤ SPOLOČNÉ, PRECHODNÉ A ZÁVEREČNÉ USTANOVENIA Čl. 31 Výkladové pravidlo V prípade riešenia situácie, ktorá nie je v týchto zásadách volieb upravená alebo je nimi upravená vzhľadom na vzniknutú situáciu nedostatočne, postup určí volebná komisia, ktorá si môže k danej situácii vyžiadať stanovisko predsedníctva akademického senátu. Čl. 32 Opatrenia pre prípad nečinnosti (1) Ak sa skončilo funkčné obdobie členov akademického senátu a nedošlo k vyhláseniu všeobecných volieb spôsobom podľa čl. 12, všeobecné voľby vyhlási predseda akademického senátu pôsobiaci vo funkcii v predchádzajúcom funkčnom období. Na vyhlásenie všeobecných volieb a určenie dní ich konania sa nevzťahujú lehoty podľa čl. 12 a 14. (2) Ak volebná komisia neplní úlohy podľa týchto zásad volieb alebo iné úlohy podľa vnútorných predpisov fakulty, bezodkladne zabezpečí ich splnenie predsedníctvo akademického senátu. (3) Predsedníctvo akademického senátu môže uznesením poveriť predsedu akademického senátu splnením úloh podľa predchádzajúceho odseku. 20 Čl. 13 ods. 6 Zásad volieb do Akademického senátu UK. 21 Čl. 30 Zásad volieb do Akademického senátu UK. 18
19 Čl. 33 Poskytovanie súčinnosti Dekanát fakulty, vedúci zamestnanci fakulty, pracoviská fakulty a tajomník akademického senátu sú povinní poskytovať volebnej komisii súčinnosť pri vykonávaní týchto zásad volieb. Čl. 34 Povinnosť mlčanlivosti Členovia volebnej komisie a členovia predsedníctva akademického senátu sú povinní zachovávať mlčanlivosť o osobných údajoch, s ktorými prídu do styku. 22 Čl. 35 Prechodné a záverečné ustanovenia (1) Volebná komisia zvolená podľa doterajších predpisov je volebnou komisiou podľa týchto zásad volieb. (2) Dňom nadobudnutia účinnosti týchto zásad volieb sa zrušujú Zásady volieb do Akademického senátu FM UK zo dňa 21. mája (3) Tieto zásady volieb nadobúdajú platnosť a účinnosť dňom ich schválenia Akademickým senátom FM UK. doc. Mgr. Emil Wojčák, PhD. predseda Akademického senátu FM UK ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov. 19
20 PRÍLOHA Vzor zápisnice volebnej komisie o priebehu hlasovania a výsledkoch volieb Zápisnica o priebehu hlasovania a výsledkoch volieb do Akademického senátu FM UK Označenie volieb: I. Druh volieb: všeobecné doplňovacie Deň konania volieb: Čas konania volieb: Volebné miesto: Volebná komisia: II. (predseda volebnej komisie) (podpredseda volebnej komisie) (člen volebnej komisie) Zoznam kandidátov v zamestnaneckej časti akademickej obce fakulty: (v abecednom poradí) III
21 Zoznam kandidátov v študentskej časti akademickej obce fakulty: (v abecednom poradí) IV. Výsledky volieb v zamestnaneckej časti akademickej obce fakulty: Počet voličov zapísaných v zozname voličov:... Počet vydaných hlasovacích lístkov:... Počet odovzdaných hlasovacích lístkov:... Počet neplatných hlasovacích lístkov:... Počet platných hlasov odovzdaných pre jednotlivých kandidátov:... hlasov... hlasov... hlasov... hlasov... hlasov... hlasov - 2 -
22 ... hlasov... hlasov... hlasov... hlasov... hlasov... hlasov Výsledky volieb v študentskej časti akademickej obce fakulty: Počet voličov zapísaných v zozname voličov:... Počet vydaných hlasovacích lístkov:... Počet odovzdaných hlasovacích lístkov:... Počet neplatných hlasovacích lístkov:... Počet platných hlasov odovzdaných pre jednotlivých kandidátov:... hlasov... hlasov... hlasov... hlasov... hlasov... hlasov... hlasov V. Za členov Akademického senátu FM UK v zamestnaneckej časti akademickej obce fakulty boli zvolení:
23 Za členov Akademického senátu FM UK v študentskej časti akademickej obce fakulty boli zvolení: VI. Volebná komisia konštatuje, že voľby do Akademického senátu FM UK prebehli v súlade s vnútorným predpisom fakulty Zásady volieb do Akademického senátu FM UK a ďalšími vnútornými predpismi fakulty, vnútornými predpismi UK a právnym poriadkom Slovenskej republiky. Volebná komisia podľa čl. 24 ods. 3 písm. k) Zásad volieb do Akademického senátu FM UK vyhlasuje voľby do Akademického senátu FM UK za platné
24 VII. Zápisnica bola členmi volebnej komisie prečítaná a uznaná za správnu, o čom svedčia ich podpisy. Predseda volebnej komisie: podpis Podpredseda volebnej komisie: podpis Člen volebnej komisie: podpis Zápisnicu odmietol podpísať: Dôvody nepodpísania zápisnice: V dňa... o... hod